MISERABLES-IV-WEB	Auie esbauçat damb es sues pròpies mans era darrèra gabia de hèr deth monte de Sant Miquèu bastida per Loís XI, e tenguda per Loís XV; ère companh de Dumourdiez, e amic de Lafayette; auie estat individú deth club des jacobins; Mirabeau l’auie balhat copets ena esquia; Danton l’auie dit: “joen!” Tàs vint-e-quate ans, en 1793, estant duc de Chartres, auie assistit, deth hons d’ua escura tribuna dera Convencion, ath procès de Loís XVI, tan ben qualificat damb eth nòm de aguest praube tiran.